‹‹የወሰን እና የማንነት ጥያቄዎችን ወደ ኋላ ለማለት የሚሞክሩ ወደ ኋላ ይቀራሉ፤ ጥያቄው ግን ይቀጥላል፡፡›› አቶ ዮሐንስ ቧያለው
‹‹የወሰን እና የማንነት ጥያቄዎችን ወደ ኋላ ለማለት የሚሞክሩ ወደ ኋላ ይቀራሉ፤ ጥያቄው ግን ይቀጥላል፡፡›› አቶ ዮሐንስ ቧያለውክልሉ የሕዝቡን ኅልውና ለመጠበቅ እና ኢኮኖሚውን ለማሻሻል የሚያደርገውን ጥረት እንደሚደግፉ በኮሎምበስ ነዋሪ አማራዎች ተናግረዋል፡፡የአማራ ክልል ከፍተኛ የሥራ ኃላፊዎች ዛሬ በሰሜን አሜሪካ-ኮሎምበስ ሕዝባዊ ውይይት አካሂደዋል፡፡ ውይይቱ በወቅታዊ ሀገር አቀፍ ዜና እና ሀገራዊ ጉዳዮች እንዲሁም በክልሉ ልማት እና ኢንቨስትመንት ላይ ትኩረት ያደረገ ነው፡፡ የአማራ ዴሞክራሲያዊ ፓርቲ (አዴፓ) ምክትል ሊቀመንበር አቶ ዮሐንስ ቧያለው እና የአማራ ልማት ማኅበር (አልማ) ዋና ሥራ አስፈጻሚ አቶ መላኩ ፈንታ ናቸው ነዋሪዎቹን ያወያዩት፡፡ ‹‹የአማራ ኅልውና ለኢትዮጵያ ልዕልና›› በሚል መሪ መልዕክት በተካሔደው ምክክር በኮሎምበስ እና አካባቢው የሚኖሩ አማራዎች ተሳትፈዋል፡፡